**Časť g – prÍlohy súťažných podkladov**

**v upraviteľnom formáte (doc) ak nie je uvedené inak**

Príloha A1 Formulár na predloženie ponuky

Príloha A2 Vyhlásenie o konflikte záujmov

Príloha B1 Jednotný európsky dokument (odkaz)

Príloha C1 Návrh na plnenie kritéria

Príloha D1 Projektová dokumentácia (v el. podobe) vo formáte PDF

Príloha E1 Formulár cenovej ponuky (v el. podobe) vo formáte (excel)

Príloha F1 Návrh zmluvy o dielo

PRÍLOHA A1

FORMULÁR NA PREDLOŽENIE PONUKY

FORMULÁR NA PREDLOŽENIE PONUKY

Názov predmetu zákazky na uskutočnenie stavebných prác:

**"** **IBV – Staré ihrisko – Moravský Svätý Ján“**

Verejný obstarávateľ: Obec Moravský Svätý Ján

**Adresa:** Moravský Svätý Ján 803, 908 71 Moravský Svätý Ján, Slovenská republika

Právna forma: obec

**IČO:** 00309737

1. **IDENTIFIKÁCIA UCHÁDZAČA**

|  |  |
| --- | --- |
|  | **Hlavný člen** |
| **Obchodné meno alebo názov uchádzača/ člena skupiny dodávateľov,** |  |
| **Sídlo alebo miesto podnikania uchádzača/člena skupiny dodávateľov, ktorá je uchádzačom** |  |
| **Poštová adresa na doručovanie písomností** |  |
| **Právna forma** |  |
| **IČO** |  |
| **DIČ** |  |
| **IČ DPH (ak je plátca)** |  |
| **Zápis v registri** |  |

**2 IDENTIFIKÁCIA KONTAKTNEJ OSOBY UCHÁDZAČA**

**pre túto ponuku:**

|  |  |
| --- | --- |
| **Meno a priezvisko** |  |
| **Obchodné meno alebo názov uchádzača (člena skupiny dodávateľov, ktorá je uchádzačom)** |  |
| **Telefón** |  |
| **E-mail** |  |

**3 VYHLÁSENIE(A) UCHÁDZAČA**

Každý uchádzač uvedený v bode 1 tohto formulára musí ako súčasť svojej ponuky predložiť podpísané vyhlásenie na nižšie priloženom formulári. Ak je uchádzačom skupina dodávateľov, jej ponuka musí obsahovať toto vyhlásenie podpísané každým jej členom alebo osobou na základe plnej moci.

**VYHLÁSENIE UCHÁDZAČA**

Uchádzač:............................., v zastúpení:.......................(meno a priezvisko), **týmto vyhlasuje**, že sme preskúmali a prijímame bez výhrad alebo obmedzení súťažné podklady pre túto zákazku v celom rozsahu a v súlade so všetkými podmienkami uvedenými v súťažných podkladoch ponúkame za cenu uvedenú v návrhu na plnenie kritéria uskutočnenie stavebných prác na zákazke:

**"** **IBV – Staré ihrisko – Moravský Svätý Ján“**

Našou ponukou sme viazaní v lehote viazanosti ponuky.

Túto ponuku predkladáme **samostatne\***/**ako skupina dodávateľov\***. *(nehodiace sa odstrániť!!!)*

Potvrdzujeme, že nie sme v žiadnom takom postavení, ktoré by nás vylučovalo z účasti na postupoch verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov.

V prípade akejkoľvek zmeny vyššie uvedených okolností alebo zmien týkajúcich sa dokumentov predložených v našej ponuke budeme o tom bezodkladne informovať verejného obstarávateľa v ktorejkoľvek fáze verejného obstarávania.

Plne si uvedomujeme a súhlasíme, že akákoľvek nepravdivá, nepresná alebo neúplná informácia, ktorá je v tejto ponuke úmyselne poskytnutá, môže viesť k nášmu vylúčeniu z procesu zadávania tejto zákazky a z uzatvorenia zmluvy, ktorá je jej výsledkom.

Vyhlasujeme, že súhlasíme s obchodnými podmienkami verejného obstarávateľa uvedenými v Prílohe F1 – Návrh zmluvy o dielo.

V ………………., dňa …………

*Podpis oprávnenej osoby za uchádzača*

…………………………

Meno a priezvisko

Obchodné meno

PRÍLOHA A2

Vyhlásenie o konflikte záujmov

VYHLÁSENIE O KONFLIKTE ZÁUJMOV

Názov predmetu zákazky:

**"IBV – Staré ihrisko – Moravský Svätý Ján“**

Uchádzač:

**Adresa:**

**IČO:**

V mene uchádzača vyhlasujem, že:

\*a) nám **nie je** známy žiadny potenciálny konflikt záujmov v zmysle §23 zákona č. 343/2015 Z. z. o verejnom obstarávaní a o zmene a doplnení niektorých zákonov

\*b) nám **je** známy potenciálny konflikt záujmov v zmysle §23 zákona č. 343/2015 Z. z. o verejnom obstarávaní a o zmene a doplnení niektorých zákonov

................................................................*(uchádzač uvedie všetky potenciálne konflikty záujmov)*

\**nehodiace sa odstrániť*

V ………………., dňa …………

*Podpis oprávnenej osoby za uchádzača*

…………………………

Meno a priezvisko

Obchodné meno

**PrÍLOHA B1**

**JEDNOTNÝ EURÓPSKY DOKUMENT (VZOR)**

VZOROVÝ FORMULÁR vrátane manuálu na vyplnenie viď na webstránke ÚVO

http://www.uvo.gov.sk/jednotny-europsky-dokument-pre-verejne-obstaravanie-553.html

**príloha C1**

náVRH NA PLNENIE KRITÉRIA

NÁVRH NA PLNENIE KRITÉRIA

Názov zákazky: **„IBV – Staré ihrisko – Moravský Svätý Ján"**

Uchádzač:

Obchodné meno/ Názov uchádzača:

Adresa sídla alebo miesta podnikania:

|  |  |  |
| --- | --- | --- |
| **Por. číslo** | **Kritérium** | **Návrh na plnenie kritéria** |
| **1.** | Najnižšia cena  Celková zmluvná cena  (EUR s DPH) | *……………………….*EUR s DPH |

*\*Ak uchádzač nie je platcom DPH na túto skutočnosť upozorní a uvedie cenu celkovo v EUR.*

V ………………., dňa …………

Podpis oprávnenej osoby za uchádzača

…………………………

Meno a priezvisko

Obchodné meno

PRÍLOHA D1

PROJEKTOVÁ DOKUMENTÁCIA

v el. podobe dostupná na adrese:

<http://www.eurotender.sk/index.php?action=podklady>

a v profile verejného obstarávateľa na web. adrese:

<https://www.uvo.gov.sk/vyhladavanie-profilov/zakazky/4524>

Obsahuje súbory v pdf. podľa skladby PD v

časti D - Opis predmetu zákazky.

**PRÍLOHA E1**

**FORMULÁR CENOVEJ PONUKY**

**(s výkazom výmer)**

Viď prílohu v el. verzii, názov súboru:

CP\_IBV\_ST\_IHRISKO\_MS\_JAN.xlsx

**Príloha F1**

**NÁVRH ZMLUVY O DIELO**

**NÁVRH**

**ZMLUVA O DIELO č........**

UZATVORENA PODLA § 536 A NASL. ZAKONA C. 513/1991 ZB. OBCHODNEHO ZAKONNIKA, V ZNENI NESKORSICH PREDPISOV

**Zmluvné strany :**

**Objednávateľ: Obec Moravský Svätý Ján**

Sídlo : Moravský Svätý Ján 803, 908 71 Moravský Svätý Ján v zastúpení : Anton Emrich - starosta

IČO : 00 309 737

DIČ : 2021049547

Bankové spojenie : Prima banka Slovensko a.s. IBAN: SK05 5600 0000 0032 6553 4001

Tel: +421 347770122

e-mail : [starosta@obecmsjan.sk](mailto:starosta@obecmsjan.sk)

Zodpovedná osoba na rokovanie vo veciach zmluvných: Anton Emrich – starosta

Zodpovedná osoba na rokovanie vo veciach technických: *..............(doplní sa pri podpise zmluvy– stavebno-technický dozor!)*

**a**

**Zhotoviteľ:**

Sídlo:

v zastúpení : IČO:

DIČ:

IČ DPH:

Bankové spojenie : IBAN:

Tel:

e-mail:

Zodpovedná osoba na rokovanie vo veciach zmluvných: Zodpovedná osoba na rokovanie vo veciach technických:

**Článok I. Preambula**

1.1 Zmluvné strany uzatvárajú túto zmluvu o dielo ako výsledok prijatia ponuky zhotoviteľa objednávateľom v podlimitnej zákazke na uskutočnenie stavebných prác na predmet zákazky: **“** **IBV – Staré ihrisko – Moravský Svätý Ján**”, (ďalej “dielo” alebo “stavba”), ktorou sa zhotoviteľ zaväzuje k zhotoveniu diela v rozsahu vymedzenom predmetom tejto zmluvy a objednávateľ sa zaväzuje k jeho prevzatiu a k zaplateniu dohodnutej ceny za jeho zhotovenie.

**Článok II.**

**Predmet plnenia a účel zmluvy**

* 1. Základným účelom tejto zmluvy je uskutočnenie stavebných prác v rámci realizácie diela na zákazku s názvom: **“ IBV – Staré ihrisko – Moravský Svätý Ján”.**

**Stavba sa člení na nasledovné stavebné objekty:**

SO 01 - Napojenie na cestu III/0020207

SO 02 - Komunikácia a chodníky

SO 03 - Verejný vodovod

SO 04 - Kanalizácia

SO 05 - STL plynovod a pripojovacie plynovody

SO 07 - Verejné osvetlenie.

Predmet diela a jeho rozsah je vymedzený v Projektovej dokumentácii (SO 06 – NN nie je predmetom tejto zmluvy) viď. bod 2.2., ktorú poskytne objednávateľ zhotoviteľovi v tlačenej verzii, v súťažných podkladoch vo verejnom obstarávaní a v ponuke zhotoviteľa a najmä v Prílohe č.1 (rozpočet) tejto zmluvy.

* 1. Podklady pre uzavretie zmluvy :
     1. Projektová dokumentácia
     2. Ponuka zhotoviteľa (uchádzača) vo verejnom obstarávaní,
     3. Súťažné podklady vo verejnom obstarávaní.
  2. Predmet tejto zmluvy zahrňuje i uvedenie realizovaného diela, prípadne jeho časti do prevádzky, vrátane vykonania všetkých prípadných prevádzkových, zaťažkávacích a komplexných skúšok a odovzdanie príslušných dokladov (návody na použitie, atesty, certifikáty, vyhlásenia zhody ES (CE) výrobkov, technologických zariadení a revízne správy), ďalej zaškolenie obsluhy zariadení ak je uplatniteľné, ktoré sú súčasťou diela podľa tejto zmluvy a ďalšej činnosti súvisiace s predmetom diela.

**Článok III.**

**Doba plnenia**

* 1. Zhotoviteľ sa zaväzuje splniť svoj záväzok uskutočniť dielo v lehote výstavby do 150

dní odo dňa zadania zákazky (odovzdania staveniska).

* 1. Zhotoviteľ je povinný zabezpečiť počas celej doby výstavby prístup vlastníkov k nehnuteľnostiam a v prípade potreby aj záchranným silám. Prístup a príjazd vlastníkov nehnuteľností do dvorov a súvisiacich pozemkov zabezpečí lávkami a premosteniami dostatočnej nosnosti.
  2. Zhotoviteľ sa zaväzuje, že vykoná dielo v zmysle dohodnutých termínov výstavby a úpravu lehoty plnenia bude uplatňovať najmä v prípade, že z dôvodov vyššej moci nebude technicky možné dielo, prípadne časť diela, dokončiť za dohodnutých podmienok v zmluvnej lehote. Zhotoviteľ sa zaväzuje, že i v takýchto prípadoch vyvinie maximálne úsilie k dodržaniu pôvodnej lehoty pre dokončenie diela.
  3. Objednávateľ pred započatím prác zabezpečí protokolárne odovzdanie staveniska zhotoviteľovi. Na konkrétnom termíne sa zmluvné strany dohodnú vzájomne. Objednávateľ sa zaväzuje odovzdať stavenisko najneskôr v deň začatia prác.

**Článok IV.**

**Zmluvná cena**

* 1. Zmluvná cena za zhotovenie diela uvedeného v článku II. tejto zmluvy je stanovená dohodou zmluvných strán v zmysle zákona č. 18/1996 Z.z. o cenách v znení neskorších prepdisov a vyhlášky MF SR č. 87/1996 a činí :

…………… EUR bez DPH

Slovom: *………………………………………..(doplniť)*

*……………* EUR ….% DPH

*………….*... EUR vrátane DPH

*Poznámka: Ak nie je uchádzač platca DPH na túto skutočnosť upozorní a uvedie cenu celkom!*

* 1. Vyššie uvedená zmluvná cena za dielo zahrňuje:

Cenu všetkých stavebných prác súvisiacich s realizáciou zákazky: **“ IBV – Staré ihrisko – Moravský Svätý Ján”,** na základe výkazu výmer podľa Prílohy č.1 a projektovej dokumentácie. V cene sú zahrnuté všetky náklady potrebné k vykonaniu diela, k vyskúšaniu a odovzdaniu diela do užívania, vrátane pomocných konštrukcií (lešenia, lávky a pod.), búracie a sekacie práce vrátane, spätného vyspravenia konštrukcií, dopravných nákladov na stavenisku i mimo, cla, poplatkov za skládky, poistného, zabezpečenie poriadku na stavbe a priľahlých používaných cestných komunikáciách, odvozu stavebných odpadov, prípadné stráženie staveniska a pod.

* 1. Objednávateľ bude v prípade naviac prác postupovať v zmysle aktuálneho právneho stavu v zmysle zákona č. 343/2015 Z.z. o verejnom obstarávaní a o doplnení niektorých zákonov v znení neskorších predpisov.

**Článok V.**

**Projektová dokumentácia**

5.1 Objednávateľ poskytne zhotoviteľovi 1x tlačenú verziu projektovej dokumentácie spracovanú: DIC Bratislava, s.r.o. a VB Projekt s.r.o.. Projektová dokumentácia je pre zhotoviteľa záväzná. Prípadné zmeny oproti pôvodnému projektu musia byť odsúhlasené, resp. zaznamenané zmenou v projekte prostredníctvom hlavného architekta projektu: Ing. Andrej Vachaja.

**Článok VI.**

**Zmluvné záruky**

* 1. Zhotoviteľ je zaviazaný zhotoviť dielo podľa tejto zmluvy, tj. všetky jeho časti spočívajúce v dodávke, ako aj vo vykonaní stavebných a montážnych prác, musia byť dodané kompletne v patričnej kvalite, zodpovedajúcej schválenému projektu, vrátane jeho prípadných zmien. Dielo i jeho jednotlivé časti musia zodpovedať platným STN EN, technickým požiadavkám na stavebné výrobky v zmysle zákona č. 264/1999 Z.z.,

a ďalším platným právnym predpisom . To isté sa vzťahuje i na výrobky, zariadenia a dodávky dodávateľov zhotoviteľovi, ktorých použitie je povolené v SR. Zhotoviteľ ručí za úplné a kvalitné prevedenie a funkciu predmetu tejto zmluvy v rozsahu a parametroch stanovených v projektovej dokumentácie a v ustanoveniach tejto zmluvy a jej príloh.

* 1. Pokiaľ záväzné predpisy alebo záväzné časti STN EN ustanovujú vykonanie skúšok, osvedčujúcich zmluvne dohodnuté vlastnosti diela, alebo jeho častí, musí prevedenie týchto skúšok alebo vyskúšanie, predchádzať prebratiu diela, resp. jeho častí. Termíny výkonu skúšok budú oznámené Technickému dozoru a potrebné doklady budú odovzdané po výkone daných skúšok Technickému dozoru objednávateľa do 5 dní od ukončenia danej skúšky.
  2. Zhotoviteľ poskytne na dielo podľa tejto zmluvy záruku za riadne vykonanie prác na stavebnú časť v dĺžke 60 mesiacov odo dňa podpisu protokolu o odovzdaní a prevzatí diela bez vád a nedorobkov. Záruka na všetky výrobky bude podľa termínu udávaného výrobcom min. však 24 mesiacov.Pokiaľ prípadné vady a nedorobky nebudú odstránené zhotoviteľom v dohodnutej lehote, začína bežať záručná lehota až nasledujúci deň po odstránení poslednej vady a nepodarku. Po odstránení vady bude spísaný protokol podpísaný obidvoma stranami.
  3. Na vyzvanie objednávateľa je zhotoviteľ povinný bezodkladne v rámci záručnej doby všetky vady a nedorobky diela na svoju zodpovednosť a náklady odstrániť, či už vznikli chybou konštrukcie, nedodržaním tech. riešenia podľa projektovej dokumentácie, prevedením dopravy, montážou alebo použitím nevhodného materiálu, alebo z iného dôvodu, za ktorý zhotoviteľ zodpovedá.
  4. Zhotoviteľ je zaviazaný odstrániť prípadné vady diela na základe písomnej reklamácie objednávateľa, a to v dohodnutej lehote. Ak nedôjde k dohode o lehote, je zaviazaný takéto vady odstrániť v čo najkratšej technicky možnej lehote. Podľa voľby objednávateľa budú vady buď odstránené opravou, výmenou vadnej veci, alebo bude poskytnutá primeraná zľava vyjadrujúca i výšku škôd spôsobených týmito vadami objednávateľovi. V prípade, že by o výške tejto zľavy nebola uzatvorená dohoda, bude určená nezávislým súdnym znalcom, schváleným obidvoma stranami.
  5. Záručná lehota na reklamovanú časť predmetu diela sa predlžuje o dobu počínajúc dátumom uplatnenia oprávnenej reklamácie a končí dňom odstránenia vady.
  6. Pre zabezpečenie riadnej obsluhy a údržby je zhotoviteľ povinný odovzdať objednávateľovi pokyny k užívaniu a údržbe zhotoveného diela a jeho jednotlivých častí. Pokiaľ takéto pokyny nebudú objednávateľovi odovzdané, nemôže zhotoviteľ pri reklamáciách odmietnuť vadu s tým, že vada vznikla nedostatočnou alebo vadnou údržbou alebo obsluhou.
  7. Ak sa zhotoviteľ omešká so splnením si svojej povinnosti nástupu na odstraňovanie vád stavebných prác (servisný zásah) v požadovanej lehote do 24 hodín od písomného oznámenia vady (e-mailom) alebo splnenie lehoty na odstránenie vád v požadovanej lehote do 48 hodín od nástupu, objednávateľ má právo požadovať od zhotoviteľa zaplatenie zmluvnej pokuty vo výške 20 EUR za každú aj začatú hodinu omeškania, ktorá platí pre oba prípady, t.j. nenastúpenie v požadovanom čase na odstránenie vád alebo neodstránenie vád v požadovanej lehote. Uvedené pokuty sa nevzťahujú na vady vzniknuté cudzím zavinením, za ktoré nezodpovedá zhotoviteľ, t.j. neoprávnené reklamácie. Prihliada sa na charakter a závažnosť vzniknutej vady.
  8. V prípade akéhokoľvek porušenia dohodnutých zmluvných podmienok zo strany zhotoviteľa, má právo objednávateľ požadovať zmluvnú pokutu vo výške 200 EUR, ak pokuta nebola určená osobitne pri danej podmienke.
  9. Zmluvné strany si stanovili Lehotu na oznámenie vád v dĺžke 12 mesiacov od podpísania protokolu o odovzdaní a prevzatí diela. Počas trvania tejto lehoty, v akejkoľvek fáze v prípade včasného nenastúpenia na odstraňovania vád alebo neodstránenia vád v požadovaných termínoch, môže si objednávateľ uplatniť nárok na finančné prostriedky z vystavenej bankovej záruky alebo iného finančného zabezpečenia v bode 6.11., ktoré boli preukázateľne vynaložené na odstránenie oznámených vád objednávateľom alebo ním poverenou osobou.
  10. Zhotoviteľ poskytne bankovú záruku, resp. inú finančnú zábezpeku (ako napr. vinkulácia fin. prostriedkov na účet objednávateľa) na uskutočnenie stavebných prác diela vo výške 10% zmluvnej ceny uvedenej v čl. IV bod 4.1 vrátane DPH a bude zrealizovaná najneskôr ku dňu účinnosti tejto zmluvy a bude platná až do uplynutia lehoty na oznámenie vád (tzn.ukončenia lehoty výstavby diela plus 12 mesiacov v rámci lehoty na oznámenie vád) .

**Článok VII.**

**Platobné podmienky**

* 1. Objednávateľ bude platiť dojednanú zmluvnú cenu diela na účet zhotoviteľa spôsobom uvedeným v nasledujúcich ustanoveniach.
  2. Právo faktúrovať za riadne vykonané stavebné práce vzniká zhotoviteľovi na základe skutočne vykonaných prác ku koncu kalendárneho štvrťroka na základe odsúhlaseného a písomne potvrdeného súpisu skutočne vykonaných prác Technickým dozorom objednávateľa a stavbyvedúcim zhotoviteľa podľa článku IX. tejto zmluvy.
  3. Splatnosť faktúry bude do 30 dní odo dňa doručenia objednávateľovi.
  4. Predmet zmluvy sa považuje za riadne vykonaný, ak ho zhotoviteľ odovzdá objednávateľovi na základe Protokolu o odovzdaní a prevzatí prác, v lehote plnenia podľa tejto zmluvy, prípadne jej dodatkov a objednávateľ v lehote do 10 pracovných dní odo dňa odovzdania nevytkne zjavné vady predmetu zmluvy.
  5. V prípade, že dôjde k zrušeniu alebo k odstúpeniu od tejto zmluvy z dôvodov na strane objednávateľa, bude zhotoviteľ práce rozpracované ku dňu zrušenia alebo odstúpenia faktúrovať objednávateľovi vo výške vzájomne dohodnutého rozsahu vykonaných prác k predmetnému dňu.
  6. Faktúra bude obsahovať min. náležitosti v zmysle zákona č. 431/2002 Z. z. o účtovníctve. Prílohou faktúry bude súpis skutočne vykonaných prác potvrdený technickým dozorom objednávateľa a stavbyvedúcim zhotoviteľa (viď bod 9.2). Ak zhotoviteľ nie je platiteľ dane z pridanej hodnoty faktúra musí obsahovať náležitosti podľa zákona o účtovníctve. Ak je zhotoviteľ platiteľom dane z pridanej hodnoty, musí faktúra obsahovať náležitosti aj podľa zákona o dani z pridanej hodnoty.
  7. Objednávateľ je oprávnený vrátiť faktúru pred uplynutím lehoty jej splatnosti bez zaplatenia v prípade, že neobsahuje dohodnuté náležitosti. Musí uviesť dôvod vrátenia. V takomto prípade beží nová lehota splatnosti odo dňa doručenia oprávnenej faktúry objednávateľovi.

**Článok VIII**

**Postup a organizácia práce**

* 1. Zhotoviteľ má právo vykonávať všetky práce spôsobom, ktorý považuje za najvýhodnejší k riadnemu zhotoveniu diela pri rešpektovaní účelu tejto zmluvy, zmluvných termínov, harmonogramu, dohôd o postupnom dokončovaní diela, koordinácii prác s ďalšími subdodávateľmi a súbežnej prevádzky objednávateľa. Pri zabezpečovaní postupu prác je zhotoviteľ povinný dbať o oprávnené záujmy susedov v mieste zhotovovaného diela.
  2. Zhotoviteľ je povinný pri plnení svojho záväzku z tejto zmluvy udržovať všeobecný poriadok na stavenisku a v jeho okolí, najmä na vlastný náklad udržovať čistotu príjazdových ciest na stavenisko, udržiavať ich neustálu prejazdnosť vozidlám tretích osôb. Je povinný na svoje náklady denne odstraňovať z pracoviska všetky odpady, obaly a nečistoty vzniknuté pri jeho práci a zhromažďovať ich na mieste, ktoré určí objednávateľ, a následne ich na vlastné náklady zlikvidovať. Pri nesplnení tejto povinnosti je objednávateľ oprávnený zabezpečiť nápravu prostredníctvom tretej osoby na náklady zhotoviteľa.
  3. Zhotoviteľ je povinný do 5 prac. dní odo dňa účinnosti zmluvy predložiť objednávateľovi časový harmonogram výstavby v dňoch. Bude podpísaný zhotoviteľom.

**Článok IX.**

**Technický dozor, vedenie stavby, stavebný denník**

* 1. Zhotoviteľ berie na vedomie, že objednávateľ bude mať na stavbe vlastný technický dozor. Meno tejto zodpovednej osoby bude zapísané pri započatí stavebných a montážnych prác do stavebného denníka. Technický dozor objednávateľa bude osobne a systematicky sledovať postup prác, ich akosť a vykonávať zápisy v denníku. Zhotoviteľ je povinný mu toto denne umožniť. Tým objednávateľ nepreberá v zmysle stavebného zákona zodpovednosť za riadne prevedenie diela, ktoré prináleží zhotoviteľovi. Technický dozor objednávateľa je oprávnený takisto k preberaniu jednotlivých, samostatne odovzdávaných, častí diela.
  2. Zhotoviteľ zabezpečí vedenie uskutočňovania stavby (diela) odborne kvalifikovanou osobou - stavbyvedúcim (SV) z oblasti predmetu zákazky, a to:
* Inžinierske stavby - dopravné stavby - ...........................*(pri podpise zmluvy doplniť, meno, priezvisko, č. autorizácie)*
* Inžinierske stavby – potrubné, energetické a iné líniové stavby – špecializácia „vodovod“ - ...........................*(pri podpise zmluvy, doplniť meno, priezvisko, č.aut.)*
* Inžinierske stavby – potrubné, energetické a iné líniové stavby – špecializácia „kanalizácia“ - ...........................*(pri podpise zmluvy doplniť meno, priezvisko, č.aut.)*
* Inžinierske stavby – potrubné, energetické a iné líniové stavby – špecializácia „plyn“ - ........................*... (pri podpise zmluvy, doplniť meno, priezvisko, č.aut)*
* Inžinierske stavby – potrubné, energetické a iné líniové stavby – špecializácia „elektro“ pre výkon SV na SO 07 Verejné osvetlenie - *...........................(pri podpise zmluvy, doplniť meno, priezvisko, č.aut)*
  1. Stavbyvedúci alebo jeho odborne kvalifikovaný zodpovedný zástupca bude na stavbe počas výstavby (vykonávania prác) prítomný v požadovanom rozsahu pri vykonávaní a odbornom riadení stav. prác. Zhotoviteľ musí mať na stavenisku počas výstavby neustále zodpovednú osobu, ktorá zodpovedá za vedenie uskutočňovania stavby, kontrolu stav. prác a je povinná informovať objednávateľa resp. jeho zmocnených zástupcov o všetkých zmenách, nezrovnalostiach, odchýlkach, pokiaľ k nim prišlo v priebehu vykonávania prác.
  2. Zhotoviteľ ďalej zabezpečí aj Koordinátora bezpečnosti na stavenisku ak to bude

nevyhnutné v súlade s platnou legislatívou Nariadenie vlády č. 396/2006 Z.z.. v § 14.

Koordinátor bezpečnosti vypracuje Plán BOZP na stavenisko v písomnej a grafickej podobe so všetkými nutnými a potrebnými požiadavkami a jednotlivé postupy pri realizácii ohlási zahájenie stavebných prác na stavenisku príslušnému krajskému inšpektorátu práce (po vystavení poverenia).

* 1. Zhotoviteľ je povinný viesť denné záznamy o priebehu stavebných a iných prác riadne po celú dobu plnenia záväzkov v stavebnom denníku tak, ako to ukladá stavebný zákon 50/1976 Zb. v znení neskorších predpisov, a to výhradne v slovenskom jazyku. Objednávateľ je povinný sledovať obsah denníku a k zápisom pripájať svoje stanovisko do troch pracovných dní odo dňa zápisu, ak to vyžaduje povaha záznamu v denníku. V prípade, že zhotoviteľ považuje riešenie takejto veci za bezodkladné, je povinný túto skutočnosť v zázname uviesť o oznámiť to objednávateľovi.
  2. Povinnosť viesť stavebný denník končí dňom odstránenia všetkých vád a nedorobkov. Stavebný denník bude umiestnený po dobu zhotovovania diela na stavbe u objednávateľa, poprípade u preukázateľne poverenej zodpovednej osoby.
  3. Stavebný denník musí byť prístupný v priebehu výstavby kedykoľvek behom pracovnej doby, vrátane prípadných predĺžených či nočných smien. Objednávateľ a zástupcovia ďalších oprávnených orgánov sú oprávnení kedykoľvek do neho nazerať a žiadať z neho výpisy. Stavebný denník je vyhotovený s dvoma kópiami. Pripomienky objednávateľa k spôsobu vedenia stavebného denníka sú pre zhotoviteľa záväzné.
  4. Zhotoviteľ zabezpečí platnosť certifikátu environmentáleno manažérstva (ISO 14001 alebo EMAS) po dobu platnosti tejto zmluvy.

**Článok X.**

**Kontrola prevedenia diela**

* 1. Objednávateľ je oprávnený kontrolovať spôsob prevedenia diela zhotoviteľom prostredníctvom Technického dozoru objednávateľa alebo oprávneným zástupcom objednávateľa.
  2. Technický dozor objednávateľa je oprávnený pri zistení závad v priebehu výkonu prác požadovať, aby zhotoviteľ takéto vady odstránil a dielo vykonával riadnym spôsobom. Odstránenie vád je zhotoviteľ povinný realizovať na svoje náklady a v určenej lehote.
  3. Zhotoviteľ je povinný vyzvať objednávateľa k obhliadke a prevereniu konštrukcií, ktoré majú byť ďalším postupom zakryté, alebo sa stanú neprístupnými. Takáto výzva bude urobená najneskôr 48 hodín vopred pred samotným úkonom a zaznamenaná bude aj v stavebnom denníku. Pokiaľ sa zástupca objednávateľa nedostaví ku kontrole v takto určenej dobe, je zhotoviteľ oprávnený tieto konštrukcie zakryť. Pred ich zakrytím musí učiniť všetky opatrenia vyžadované technickými normami a zabezpečiť dokumentáciu takto zakrývaných konštrukcií ak je to vhodné a požadované od objednávateľa, a to preukaznou formou (napr.: geod. zameraním). Tento postup ho nezbavuje zodpovednosti za vady takýchto zakrytých konštrukcií.
  4. V prípade, že zhotoviteľ nedodrží túto povinnosť (bod 10.3), je zaviazaný na základe výzvy objednávateľa a na svoje náklady odkryť zakryté konštrukcie, ak so zmluvnými stranami nebude uzatvorená iná dohoda, napr. o úprave záručnej lehoty, eventuálne zľave z ceny diela.

**Článok XI.**

**Poistenie a ochrana zdravia pri práci**

* 1. Zhotoviteľ predloží objednávateľovi ku dňu podpisu tejto zmluvy platnú poistnú zmluvu

o poistení zodpovednosti za škodu podnikateľa / profesijnú zodpovednosť alebo potvrdenie o poistení (originál alebo osvedčenú kópiu). Vyžaduje sa poistenie v min. poistnej sume vo výške zmluvnej ceny diela vrátane DPH.

* 1. Bezpečnosť a ochrana zdravia: Zhotoviteľ sa zaväzuje :

-dodržovať bezpečnostné, hygienické, požiarne a ekologické predpisy na stavenisku/pracovisku v zmysle platných právnych predpisov Slovenskej republiky,

- zaistiť vlastný dozor nad bezpečnosťou práce v zmysle vyhlášky MPSVaR SR č. 147/2013 Z.z. a zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov prevádzať sústavnú kontrolu nad bezpečnosťou práce pri činnosti na pracoviskách objednávateľa,

-minimalizovať negatívne vplyvy stavebnej činnosti na okolie najmä hlučnosť, prašnosť, emisiu exhalátov zo spaľovacích motorov.

* 1. Zhotoviteľ je si vedomý, že podľa zákona č. 40/1964 Zb., § 421a, zodpovedá aj za škodu spôsobenú okolnosťami, ktoré majú pôvod v povahe prístroja alebo inej veci, ktorá bola použitá pri plnení záväzku a tejto zodpovednosti sa nemôže zbaviť.

**Článok XII.**

**Vlastníctvo diela a zodpovednosť za škody**

* 1. Odo dňa prevzatia staveniska od objednávateľa až do dňa odovzdania diela, zodpovedá zhotoviteľ za škody na týchto nehnuteľnostiach, a zhotovovanom diele.
  2. Vlastníkom všetkých vecí, ktoré zhotoviteľ zaobstaral k zhotoveniu diela, je do doby ich zabudovania a písomného protokolárneho prevzatia objednávateľom zhotoviteľ. Zhotoviteľ nesie zodpovednosť za škodu ako na zhotovovanom diele, tak na veciach k jeho zhotoveniu.
  3. Všetky podklady, ktoré boli objednávateľom zhotoviteľovi odovzdané, zostávajú jeho vlastníctvom a zhotoviteľ za ne zodpovedá, a od okamihu ich prevzatia je povinný objednávateľovi ich vrátiť po splnení svojho záväzku.
  4. Zodpovednosť za škodu na dočasne zabratej ploche pre účely výstavby nesie zhotoviteľ odo dňa jej prevzatia od objednávateľa až do dňa jej vypratania a spätného odovzdania.
  5. Dňom podpísania protokolu o odovzdaní a prevzatí diela alebo jeho častí prechádza nebezpečenstvo vzniku škody na ňom na objednávateľa.
  6. Zodpovednosť za škodu spôsobenú tretej osobe v súvislosti s vykonávaním diela podľa tejto zmluvy má zhotoviteľ.

**Článok XIII.**

**Odovzdanie a prevzatie diela**

* 1. Objednávateľ prevezme dielo dokončené v súlade s touto zmluvou od zhotoviteľa písomným Protokolom o odovzdaní a prevzatí diela (preberací protokol), ktorého návrh pripraví zhotoviteľ. Protokol bude podpísaný štatutárnymi zástupcami, resp. nimi poverenými zástupcami zmluvných strán.
  2. Za deň odovzdania alebo deň ukončenia úspešného preberania diela sa rozumie deň podpisu protokolu o odovzdaní a prevzatí stavby bez vád a nedorobkov.
  3. V dohodnutej lehote sa zástupca objednávateľa zúčastní prehliadky dokončovaného diela, resp. jeho časti, pri nej bude posúdená jeho kvalita a úplnosť vykonaných prác a vytipované prípadné vady a nepodarky, ktoré je nutné odstrániť do doby odovzdania diela, protokolárnou formou. K takejto prehliadke vyzve zhotoviteľ objednávateľa aspoň päť dní vopred pred termínom konania prehliadky.
  4. Doklady a dokumenty, ktoré odovzdá zhotoviteľ objednávateľovi pri preberaní stavby: projekt skutočného vyhotovenia stavby ku kolaudácii, revízne správy o odskúšaní a bezchybnosti inštalácií a zariadení ak je to uplatniteľné, protokoly o skúškach, vyhlásenia zhody výrobkov, atesty, geodetické zameranie trás inž. sietí, protokoly o vykonaných skúškach kvality a iné doklady podľa projektovej dokumentácie a vyžiadania objednávateľa súvisiace s výstavbou diela.

**Článok XIV.**

**Ostatné záväzky zhotoviteľa**

* 1. Zhotoviteľ je povinný odovzdať vypratané stavenisko a zbavené akýchkoľvek zbytkov materiálu, ktoré majú súvislosť s plnením záväzku podľa tejto zmluvy.
  2. Informačné a reklamné tabule môže osadiť zhotoviteľ len na základe písomného súhlasu objednávateľa. Jej veľkosť, umiestnenie, forma, formulácia a usporiadanie bude odsúhlasená objednávateľom. Na stavbe nebude povolená žiadna iná tabuľa alebo reklama s výnimkou, predpísaných tabuli, zakazujúcich vstup na stavbu alebo oznamujúcich nebezpečenstvo.
  3. Zhotoviteľ zabezpečí projekt organizácie dopravy a umiestnenie a udržovanie dopravných značiek v priebehu zhotovovania diela.
  4. Zhotoviteľ predloží ku dňu podpisu tejto zmluvy objednávateľovi Zoznam navrhovaných subdodávateľov (Príloha č.2 tejto zmluvy) s uvedením údajov o všetkých známych subdodávateľoch (najmä názov/obchodné meno, adresa, podiely subdodávok, predmet subdodávky a údajov o osobách oprávnených konať za navrhovaných subdodávateľov v rozsahu meno a priezvisko, adresa pobytu a dátum narodenia.
  5. V prípade akejkoľvek zmeny údajov o navrhovaných subdodávateľoch podľa bodu 14.4. alebo v prípade zmeny navrhovaných subdodávateľov Zhotoviteľa túto zmenu oznámi Objednávateľovi doručením nového Zoznamu navrhovaných subdodávateľov Objednávateľovi bezodkladne ako sa o zmene dozvie, pričom v prípade zmeny Navrhovaných subdodávateľov zároveň oznámi Objednávateľovi údaje podľa bodu 14.4. o nových subdodávateľoch.
  6. Zhotoviteľ sa zaväzuje zabezpečiť dočasné dopravné značenie vrátane odsúhlasenia na ODI OR PZ.
  7. Zhotoviteľ predloží elektronickú verziu (vo formáte MS Excel) podrobného rozpočtu, Formulár cenovej ponuky, ako aj má povinnosť predkladať v elektronickej verzii (formát MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy. Rozpočet musí byť vypracovaný na najnižšiu možnú úroveň položiek,

t.j. na úroveň zodpovedajúcu položkám výkaz-výmer.

**Článok XV.**

**Odstúpenie od zmluvy, zmena zmluvy**

* 1. Zmluvné strany môžu požadovať zmenu zmluvy, alebo od zmluvy odstúpiť za podmienok daných príslušnými ustanoveniami obchodného zákonníka tieto úkony musia, mať písomnú formu a v prípade zmeny zmluvy názov „ Dodatok k ZoD č. ..“, avšak v súlade so zákonom o verejnom obstarávaní.
  2. Objednávateľ môže od tejto zmluvy jednostranne odstúpiť v prípade podstatného porušenia tejto zmluvy so 7 dňovou výpovednou lehotou, ktorá začína plynúť odo dňa doručenia vypovedania zmluvy. Doručenie odstúpenia bude do vlastných rúk podľa všeobecného predpisu. Za podstatné porušenie zmluvy sa považuje najmä:
     + omeškanie s plnením dohodnutých termínov dlhšie než 14 kalendárnych dní, nezapočítava sa do termínu nepriaznivé počasie, ktoré neumožňuje dodržať technolog. postupy.
     + neodstránenie nekvalitne prevedenej práce na základe požiadavky objednávateľa /dozora v požadovanom termíne do 3 prac. dní,
     + preukázané dodanie alebo použitie nekvalitnej dodávky výrobkov a materiálov,
     + opakované nedodržanie platných predpisov BOZP, požiarnej ochrany alebo ochrany životného prostredia alebo ich podstatné porušenie.
     + zistenie neschválených, resp. neoprávnených subdodávateľov na stavenisku.

**Článok XVI.**

**Záverečné ustanovenie**

* 1. Zmluva o dielo nadobudne platnosť dňom podpisu obidvomi zmluvnými stranami a účinnosť nadobudne v deň nasledujúci po dni jej zverejnenia podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení zákona č. 546/2010 Z.z.
  2. Objednávateľ si vyhradzuje právo odstúpiť bez náhrady škody od tejto zmluvy, v prípade ak zhotoviteľ nepredloží tieto požadované dokumenty uvedené v tejto zmluve: poistka zhotoviteľa, časový harmonogram výstavby (v dňoch), kvalifikovaného stavbyvedúceho (dopravné stavby), nezačne vykonávať stavebné práce do 14 dní odo dňa prevzatia staveniska.
  3. Objednávateľ v súlade s § 47a ods. 1 zákona č. 40/1964 Zb. zverejní uzatvorenú zmluvu o dielo na svojej internetovej stránke. Ak nebude táto zmluva zverejnená do troch mesiacov od uzatvorenia, platí, že k uzatvoreniu zmluvy nedošlo.
  4. V prípade ak nezverejní túto zmluvu povinná osoba (Objednávateľ) do siedmich dní odo dňa uzatvorenia, môže aj druhá zmluvná strana (Dodávateľ) podať návrh na zverejnenie zmluvy v Obchodnom vestníku.
  5. Zmeny a dodatky tejto zmluvy platia len vtedy, ak sú podané písomne a podpísané štatutárnymi zástupcami obidvoch strán.
  6. Všetky informácie, vrátane listín a ostatnej dokumentácie týkajúce sa tohto zmluvného vzťahu, sú považované obidvomi stranami za dôverné v zmysle ustanovenia § 27 Obchodného zákonníka s výnimkou informácií zverejňovaných podľa zákona o verejnom obstarávaní alebo výslovne označených v ponuke vo verejnom obstarávaní ako dôverné alebo obchodné tajomstvo alebo informácií vyžiadaných tretími osobami, ktorých oprávnenie vyplýva z príslušných právnych predpisov, žiadna zo strán nie je oprávnená použiť alebo poskytnúť informácie o predmete diela, alebo jeho časti iným osobám bez predchádzajúceho písomného súhlasu druhej strany. Výnimku tvorí zverejnenie zmluvy.
  7. Práva a povinnosti zmluvných strán, ktoré nie sú výslovne upravené touto zmluvou, a všetky z nej zamýšľané vzťahy, sa budú riadiť, interpretovať a uplatňovať podľa príslušných ustanovení Obchodného zákonníka SR v platnom znení a podľa slovenských právnych predpisov.
  8. Vzťahy a spory vzniknuté z tejto zmluvy sa riadia všeobecne záväznými právnymi predpismi. Strany sa zaväzujú riešiť prípadné spory, vzniknuté z tejto zmluvy, vždy najskôr vzájomným jednaním.
  9. V prípade, že niektoré ustanovenie tejto zmluvy sa stane neplatným, alebo neuskutočniteľným, nemá to vplyv na platnosť zmluvy ako celku. Pre tento prípad sa zmluvné strany zaväzujú, že takéto neplatné alebo neuskutočniteľné ustanovenie nahradia ustanovením iným, ktoré ho v právnom aj obchodnom zmysle najbližšie nahradzuje.
  10. Súčasťou tejto zmluvy budú nasledujúce prílohy:

Príloha č.1 Formulár cenovej ponuky (ponukový rozpočet) *(podľa prílohy E1 SP),*

Príloha č.2 Zoznam navrhovaných subdodávateľov

* 1. Táto zmluva je vyhotovená v štyroch origináloch, z čoho objednávateľ a zhotoviteľ obdržia dva podpísané exempláre.

V....................., dňa .......................... V .........................., dňa ............................

Za zhotoviteľa: Za objednávateľa:

Podpis

................................... ..........................................

Zhotoviteľ Anton Emrich

starosta